Lento (שיר של טליה)

Lento (בעברית: לְהַאֵט) הוא שיר שהוקלט על ידי הזמרת-יוצרת המקסיקנית טליה, בהשתתפות הצמד הקובני חנטה דה סונה, מתוך אלבום האולפן החמישה עשר שלה, Valiente. השיר יצא לאור ב-27 בספטמבר 2018, על ידי חברת התקליטים סוני מיוזיק לטין, כסינגל השלישי מתוך האלבום.

השיר הגיע למקום הרביעי במצעד השירים הטרופיים.

רקע וכתיבה 
השיר נכתב על ידי חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם וסרג'יו ג'ורג' והופק על ידי סרג'יו ג'ורג'. השיר הגיע למקום החמישי במצעד השירים הלטיניים הדיגיטליים והפך לשירה המצליח ביותר של טליה במצעד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות.

וידאו קליפ 
הווידאו קליפ הרשמי של השיר פורסם ב-28 בספטמבר 2018 בערוץ היוטיוב הרשמי של טליה. לאורכו של הקליפ ניתן לראות את טליה בורחת מצלמי פפראצי שרודפים אחריה, במטרה לצלם ולהסריט אותה. בהמשך לכך, היא מגיעה למסיבה המאורגנת בידי חנטה דה זונה ורוקדת ביחד עם השניים, כשהיא לבושה בבגדים שונים.

נכון למאי 2022, מונה הצפיות של הקליפ עומד על למעלה מ-150 מיליון צפיות.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2018
סינגלים מ-2018
שירי טליה
שירים בספרדית
שירים שנכתבו על ידי אדגר באררה
סינגלים בהוצאת סוני מיוזיק לטין